
	SWYDD-DDISGRIFIAD

	Teitl y Swydd:
	Gweithiwr Cymdeithasol Addysg / Swyddog Lles Addysg
	Gwasanaeth / Adran:
	Gwasanaethau Addysg, Effeithiolrwydd Ysgolion

	Dyddiad Fersiwn: 
	Chwefror 2025
	Graddfa:
	GO8 

	Lleoliad:
	Ysgolion Conwy/
Coed Pella
	Rhif Gwerthuso Swydd:
	JE0141

	Yn atebol i’r: 
	Rheolwr GCA
	Yn gyfrifol am: (Staff)
	0

	Pwrpas y Swydd:

	Darparu cymorth ac ymateb o safon i blant a phobl ifanc yng Nghonwy sy’n cael trafferthion mynychu’r ysgol.  Cwblhau asesiadau anghenion cynhwysfawr o ran presenoldeb ysgol rheolaidd, tra’n ystyried anghenion unigol sy’n cynnwys; anghenion dysgu ychwanegol, lles emosiynol ac amgylchiadau teulu / amgylcheddol. 

	Dyletswyddau a Chyfrifoldebau – Penodol i'r Swydd

	1.
	Prif gyfrifoldeb y Gweithiwr Cymdeithasol Addysg / Swyddog Lles Addysg yw darparu a chynnal presenoldeb rheolaidd a phriodol yn yr ysgol ar gyfer pob plentyn o oedran ysgol gorfodol. Bydd Gweithiwr Cymdeithasol Addysg / Swyddog Lles Addysg yn gweithio’n agos gyda theuluoedd, staff ysgolion ac asiantaethau cymorth eraill i adnabod a bodloni anghenion plant lle bo pryderon yn amlwg.

	2.
	Er mwyn datblygu a gweithredu strategaethau positif, rhaid i’r Gweithiwr Cymdeithasol Addysg / Swyddog Lles Addysg feddu ar y gallu a’r sgiliau i sefydlu cysylltiadau cartref - ysgol agos gyda theuluoedd ac ysgolion, fel arfer trwy ymweliadau â’r cartref.  Bydd y Gweithiwr Cymdeithasol Addysg / Swyddog Lles Addysg yn negodi ar ran teuluoedd a dysgwyr er mwyn dehongli sefyllfaoedd ac anghenion i’r ysgolion a bydd yn annog ac yn cynorthwyo’r ysgol i ganfod datrysiadau cadarnhaol neu ffyrdd o ddarparu’n ddigonol ar gyfer anghenion y dysgwr.  

	3.
	Mae’r Gwasanaeth yn cynghori ac yn cynorthwyo rhieni / gofalwyr sydd yn cael trafferth cyflawni eu dyletswyddau o ran presenoldeb rheolaidd eu plant yn yr ysgol.  Bydd y Gweithiwr Cymdeithasol Addysg / Swyddog Lles Addysg yn cynorthwyo / cyfeirio teuluoedd at asiantaethau perthnasol er mwyn mynd i’r afael â’r materion sy’n effeithio presenoldeb yn yr ysgol a rhianta cadarnhaol.  Ble bo’n briodol mae gofyn i’r Gweithiwr Cymdeithasol Addysg / Swyddog Lles Addysg ddatrys presenoldeb ysgol anfoddhaol drwy Lys Ynadon neu Lys Teulu.  Mae Gweithiwr Cymdeithasol Addysg / Swyddog Lles Addysg yn paratoi ac yn cyflwyno tystiolaeth i’r llysoedd o ran hyn, gan gynnig cymorth a chyngor parhaol i deuluoedd drwy gydol y broses.  Mae Gweithiwr Cymdeithasol Addysg / Swyddog Lles Addysg hefyd yn nodi ac yn prosesu teuluoedd o safbwynt Cosbau Penodedig mewn achosion o absenoldebau diawdurdod. 

	4.
	Mae’r Gwasanaeth Gweithiwr Cymdeithasol Addysg / Swyddog Lles Addysg yn chwarae rhan allweddol mewn perthynas â diogelu, yn benodol, diogelu plant rhag camdriniaeth a sut i ymateb yn unol â Gweithdrefnau Diogelu Cymru. Rhaid i’r  Gweithiwr Cymdeithasol Addysg / Swyddog Lles Addysg allu adnabod plant all fod mewn perygl o niwed sylweddol trwy gam-drin corfforol, rhywiol neu emosiynol neu sy’n dioddef amddifadedd neu esgeulustod.  Gweithio mewn partneriaeth a datblygu perthnasoedd effeithiol gyda chydweithwyr ym meysydd y Gwasanaethau Cymdeithasol, y sector preifat a'r sector gwirfoddol, Gwasanaethau Iechyd ac Argyfwng i ddarparu ymateb integredig i ddiwallu anghenion. Mae hyn yn golygu cyswllt a chynllunio rheolaidd gydag asiantaethau eraill a thrwy fynychu Cynadleddau Achos Amddiffyn Plant, Grwpiau Craidd Diogelu Plant, Plant sydd angen Cynllun Cefnogi, cyfarfodydd strategol ac ati.

	5.
	Mae Gweithiwr Cymdeithasol Addysg / Swyddog Lles Addysg yn gweithio mewn partneriaeth i ddatblygu perthnasoedd gweithio effeithiol a chadarnhaol gydag amrywiaeth eang o wasanaethau statudol, gwirfoddol a chymunedol sy’n cynnwys timau Troseddwyr Ifanc, Gwasanaeth Plant, Timau Teuluoedd, yr Heddlu a Gwasanaethau Tai.  Disgwylir iddynt baratoi a chyflwyno adroddiadau ysgrifenedig ar gyfer ystod o ddibenion, gan sicrhau eu bod yn gywir, yn gydlynol, ac yn gyfoes.

	6.
	Fel aelod o’r tîm Gweithiwr Cymdeithasol Addysg bydd gan y gweithiwr / swyddog gyfrifoldebau’n ymwneud â chofrestru a monitro’r plant hynny lle mae rhieni wedi Dewis Addysgu eu plant Gartref. 

	7.
	Mae’r Gwasanaeth hwn yn gyfrifol am awdurdodi trwyddedau gweithio Cyflogi Plant a Thrwyddedau Perfformio gan gynnwys rhai ar gyfer modelu a chwaraeon â thâl.  Mae gan Weithiwr Cymdeithasol Addysg / Swyddog Lles Addysg gyfrifoldeb dros adrodd am, ymateb i a monitro cyflogi plant yn anghyfreithlon.  Bydd hyn yn cynnwys ymweliad safle achlysurol at Gyflogwr neu Leoliad lle mae perfformiad yn digwydd er mwyn sicrhau bod y gweithdrefnau cywir mewn lle ac yn cydymffurfio. Gall hyn olygu gwiriad achlysurol yn ystod y nos neu benwythnos.

	8.
	Fel rhan o’u dyletswyddau rhaid i Weithiwr Cymdeithasol Addysg / Swyddog Lles Addysg fod yn gyfarwydd â statudau, polisïau a chanllawiau cenedlaethol a rhanbarthol, gan ymgorffori dull gweithredu sy’n canolbwyntio ar ddeilliannau i helpu teuluoedd i sicrhau presenoldeb rheolaidd mewn ysgolion a ategir gan ddyletswydd yr Awdurdod Lleol i sicrhau hynny. 

	9.
	Paratoi a chymryd rhan mewn adolygiadau datblygiad perfformiad a goruchwylio proffesiynol drwy ddarparu cofnodion a gwybodaeth gyfredol ar waith achos.  Cynnal atebolrwydd proffesiynol ar gyfer yr holl waith a wneir a chadw at safonau proffesiynol. 

	10.
	Rhaid i’r Gweithiwr Cymdeithasol Addysg / Swyddog Lles Addysg fod yn barod i gyflawni unrhyw ddyletswyddau perthnasol eraill yn ôl y gofyn gan Bennaeth Statudol y Gwasanaethau Addysg (Prif Swyddog Addysg), neu’r Rheolwr Gwasanaethau Cymdeithasol Addysg.

	Dyletswyddau a Chyfrifoldebau – Corfforaethol

	1.
	Bod yn gyfrifol am feithrin perthnasoedd gwaith da yn fewnol ac yn allanol, a darparu gwasanaeth rhagorol i gwsmeriaid. 

	2.
	Cydymffurfio â Pholisïau a Gweithdrefnau’r Awdurdod a rhoi gwybod i Uwch Swyddogion am unrhyw feysydd nad ydynt yn cael sylw digonol. 

	3.
	Gweithio mewn modd sy’n cefnogi egwyddorion ac arferion cyfle cyfartal yr Awdurdod, fel y nodir yn y Polisi Cydraddoldeb, Amrywiaeth a Chynhwysiant. 

	4.
	Bod yn gyfrifol am weithredu arferion Iechyd a Diogelwch ac asesiadau risg o ddydd i ddydd, gan rannu cyfrifoldeb cyffredinol am Iechyd a Diogelwch yn yr adran, y gyfarwyddiaeth a’r Awdurdod yn gyffredinol. 

	5.
	Bydd gofyn i weithwyr roi gwybodaeth benodol amdanynt eu hunain er mwyn i’r Awdurdod allu cyflawni ei ddyletswyddau, ei hawliau a’i gyfrifoldebau fel cyflogwr yn briodol.  Bydd yr Awdurdod yn prosesu ac yn rheoli data o’r fath at ddibenion personél, gweinyddol a chyflogau yn bennaf.

	6.
	Fel un o delerau eich cyflogaeth ac er mwyn sicrhau bod yr adran yn gweithredu’n effeithiol efallai y bydd gofyn i chi gyflawni unrhyw dasg resymol arall, sy’n gymesur â’ch graddfa, a bennir gan eich Rheolwr Atebol neu Bennaeth Gwasanaeth. 

	7.
	Mae Conwy wedi ymrwymo i ddiogelu plant a grwpiau diamddiffyn.  Mae disgwyl i holl weithwyr y Cyngor fod yn ymwybodol o’r Polisi Diogelu Corfforaethol a’u cyfrifoldeb i roi gwybod am unrhyw bryderon yn y modd priodol ac o fewn y terfynau amser perthnasol. 





	MANYLION AM YR UNIGOLYN

	Sylwer: Er mwyn cyrraedd y rhestr fer ar gyfer y swydd hon, rhaid i chi ddangos eich bod yn bodloni pob un o’r meini prawf H - Hanfodol, oni nodir yn y golofn “Sut y caiff ei brofi” mai yn y Cyfweliad neu trwy Brawf neu Gyflwyniad yn unig y bydd y gofynion yn cael eu profi.  Gwnewch yn siŵr eich bod yn dweud wrthym yn eich cais sut rydych chi hefyd yn bodloni unrhyw feini prawf Dymunol.

	Gofynion
	Sut y caiff ei brofi
	Hanfodol

	Dymunol

	Cymwysterau a Phrofiad

	Cymhwyster Gwaith Cymdeithasol proffesiynol neu radd berthnasol 
	           FfG
	H
	

	Profiad o weithio’n uniongyrchol gyda phlant, pobl ifanc a theuluoedd
	FfG
	H
	

	Profiad o weithio mewn ysgolion neu dimau addysg
	FfG
	
	D

	Gwybodaeth a Sgiliau Cysylltiedig â’r Swydd 

	Ymwybyddiaeth o ffactorau sy’n dylanwadu ar bresenoldeb gwael ac ymddieithrio o’r ysgol a defnyddio polisïau a gweithdrefnau presennol i wella canlyniadau ar gyfer pobl ifanc
	FfG/C
	
	D

	Sgiliau penodol a phrofiad o weithio gyda phobl ifanc wedi dadrithio, yn enwedig o fewn lleoliad ysgol ac mewn partneriaeth ag asiantaethau eraill  
	FfG/C
	H
	

	Gwybodaeth o ddeddfwriaeth berthnasol yn ymwneud â phlant, lles, presenoldeb a chynhwysiant.
Deddf Plant 1989/2002, Deddf Gwasanaethau Cymdeithasol a Llesiant Cymru 2014, Deddf Addysg 1994.
	FfG/C
	H
	

	Gallu gweithio o dan bwysau a rheoli amser ac adnoddau eich hunain er mwyn sicrhau’r canlyniadau gorau ar gyfer defnyddwyr gwasanaeth.
	
	H
	

	Dealltwriaeth o Anghenion Dysgu Ychwanegol, iechyd meddwl ac anhwylderau niwrolegol ac effaith hynny ar addysg a dysgu. 
	FfG/C
	
	D

	Mae gallu cyfathrebu yn Saesneg yn hanfodol.
	Ffurflen Gais 
Cyfweliad
	H
	

	Mae gallu cyfathrebu yn Gymraeg ar Lefel 1 ar gyfer siarad / ysgrifennu / darllen yn ddymunol.  Cliciwch yma i gael esboniad o’r lefelau. 
	Ffurflen Gais 
Cyfweliad
Prawf yn y cyfweliad
	
	D

	Rhinweddau Personol

	Gallu adeiladu perthynas gyda defnyddwyr gwasanaeth a’u hysgogi i ail-ymgysylltu gyda chynlluniau addysg.
	FfG/C
	H
	

	Rhaid i’r ymgeisydd llwyddiannus allu ysgogi eu hunain a datrys achosion gan ddefnyddio eu hasesiad o angen fel cynllun addas o gefnogaeth ac ymyrraeth.
	FfG/C
	H
	

	Bydd angen i’r ymgeisydd fod yn bositif a chadarn wrth ddelio â nifer uchel o achosion cymhleth.
	FfG/C
	H
	

	Bydd angen i’r ymgeisydd feddu ar sgiliau cyfathrebu da yn ysgrifenedig ac ar lafar, gan y byddent yn gweithio gyda nifer uchel o aelodau staff addysg o ysgolion a thimoedd amrywiol ar draws yr awdurdod.
	FfG/C
	H
	

	Gofynion Eraill

	Yn barod i ddefnyddio eu car eu hunain i gludo pobl ifanc i’r ysgol. Bydd angen i’r deiliad swydd gael yswiriant busnes.
	FfG/C
	H
	



Dyddiad Adolygu / Hawl i Amrywio
Ni fwriedir i’r Swydd-ddisgrifiad hwn na’r Manylion am yr Unigolyn fod yn rhestr gyflawn o holl ddyletswyddau’r swydd.  Mae’r Awdurdod yn cadw’r hawl i amrywio eich dyletswyddau a’ch cyfrifoldebau o fewn terfynau eich graddfa a’ch gallu galwedigaethol, ar ôl ymgynghori’n briodol gyda chi, er mwyn ymateb i newidiadau yn anghenion y gwasanaeth, ond rhaid: 
· Cyfeirio pob newid at gwerthuso.swyddi@conwy.gov.uk i’w dadansoddi / archwilio
· Rhoi copi diwygiedig ar ffeil bersonol pob aelod perthnasol o staff er mwyn sicrhau rheolaeth ar fersiynau. 

Dyddiad Rheoli Fersiwn:                    10 Chwefror 2025

Cyngor Bwrdeistref Sirol Conwy County Borough Council
Swydd-ddisgrifiad a Manylion am yr Unigolyn Fersiwn 1 2023
Teitl y Swydd:

